**УНИВЕРЗИТЕТ У НОВОМ САДУ**

**Технички факултет „Михајло Пупин“ у**

**Зрењанину**

**ДРУГИ КОНКУРС ЗА УПИС СТУДЕНАТА НА МАСТЕР АКАДЕМСКЕ**

**СТУДИЈЕ У ШКОЛСКОЈ 2023/2024. ГОДИНИ**

**ТЕХНИЧКИ ФАКУЛТЕТ „МИХАЈЛО ПУПИН“у Зрењанину**

**Адреса: Ђуре Ђаковића бб**

**Телефон: 023/550-515, Факс: 023/550-520**

**Студентска служба, телефон: 023/550-530**

**Жиро рачун: 840-1271666-43**

***E-mail*: dekanat@tfzr.uns.ac.rs**

**Интернет адреса:** [**www.tfzr.uns.ac.rs**](http://www.tfzr.uns.ac.rs)

**МАСТЕР АКАДЕМСКЕ СТУДИЈЕ**

 **1.** **Број слободних места за упис студената:**

На факултет се може уписати укупно **69** студената, и то:

- **1** студената чије се образовање финансира из буџета и

- **6**8самофинансирајућих студената

На поједине студијске програме може се уписати следећи број студената:

|  |  |  |  |  |  |
| --- | --- | --- | --- | --- | --- |
| Студијски програм | Буџет | **Самофинансирање** | **Укупно** | **Школарина**за држављане Србије (дин.) | **Школарина**за странце(евра) |
| Информационе технологије | 0 | 25 | 25 | 110.000,00 | 1500  |
| Maшинско инжењерство  | 0 | 12 | 12 | 100.000,00 | 1500  |
| Инжењерски менаџмент  | 1 | 18 | 19 | 100.000,00 | 1500  |
| Oдевно инжењерство  | 0 | 3 | 3 | 100.000,00 | 1500 |
| Информатика, техника и технологија у образовању | 0 | 10 | 10 | 100.000,00 | 1500 |
| Укупно | **1** | **68** | **69** |  |  |

1. **Услови конкурисања:**

Студије другог степена, мастер академске студије, које трају годину дана и носе 60 ЕСПБ,може уписати лице уколико је претходно завршило основне академске студије остваривши најмање 240 ЕСПБ као и лице које је стекло високо образовање у трајању не мањем од осам семестара по прописима који су важили до дана ступања на снагу Закона о високом образовању из 2005. године.

1. **Полагање пријемног испита:**

Није редвиђенo.

**4. Конкурсни рок:**

Други конкурсни рок:

* + термини за пријављивање: 23. и 24. октобар 2023.године
	+ прелиминарна ранг листа: 25. октобар 2023. године
	+ коначна ранг листа: 27. октобар 2023. године
	+ упис: 30.октобар и 31. октобар 2023.. године

Трећи конкурсни рок:

* + термини за пријављивање: 9. и 10. новембар 2023.године
	+ прелиминарна ранг листа: 13. новембар 2023. године
	+ коначна ранг листа: 15. новембар 2023. године
	+ упис: 16. и 17. новембар 2023.. године
1. **Документација која се подноси приликом пријављивања кандидата:**

На конкурс је потребно поднети следећа документа:

* + Пријаву на конкурс,

Оригинал или оверенa фотокопијa:

* + Диплома основних академских студија
	+ уверење о положеним испитима
	+ копија личне карте
	+ доказ о уплати нанаде за пријаву на конкурс.
	+ наставни планови и програми свих претходно завршених студија за кандидате који нису завршили претходне нивое студија на Техничком факултету “ Михајло Пупин” у Зрењанину
	+ доказ о уплати трошкова вредновања студијског програма
	+ извод из матичне књиге рођених

Кандидат који је остварио право на упис подноси:

* оригинална докумената из става 2. тачка 1. и 2. овог члана;
* један образац ШВ-20 и индекс;
* две фотографију формата 4,5 x 3,5 цм;
* доказ о уплати накнаде на име трошкова уписа и премије за колективно осигурање студената;
* доказ о уплати накнаде за самофинансирајуће студенте;

Факултет односно Универзитет приликом уписа кандидата издаје кандидату индекс којим се доказује статус студента.

Фотокопије докумената кандидата који нису примљени на конкурс се не враћају.

Приликом конкурисања кандидат добија пријавни лист са пратећом документацијом. Кандидат има право да се пријави на највише 2 (два) студијска програма. На пријавном листу кандидат се опредељује за основну жељу (1), и секундарну жељу под (2). Пријавни лист се предаје на шалтеру Студентске службе.

Строго је забрањено предавање више пријавних листова.

1. **Новчане накнаде:**
	* + **пријава на конкурс:** 7.500,00 динара
		+ **за упис:** 10.000,00 динара
2. **Критеријуми за утврђивање редоследа кандидата на ранг листи:**

Редослед кандидата за упис утврђује се на основу критеријума: висине просека оствареном на основним академским студијама, компатибилност студијског програма на основним студијама (утврђује се број диференцијалних испита са основних студија), и дужину студирања у граничним случајевима. Услови су ближе дефинисани у Правилнику о упису студената на студијске програме и критеријума за упис на мастер студије који су усвојени на научно наставном већу Факултета и јавно доступни на сајту Факултета.

За кандидате који су стекли услов за упис, а не упишу се у року предвиђеном конкурсом сматраће се да су одустали од уписа и у том случају право уписа стиче следећи кандидат са ранг листе.

Након рангирања свих пријављених кандидата по основној жељи, уколико преостане непопуњених места на студијским програмима, врши се распоређивање кандидата по секундарној жељи, према броју стечених бодова на лични захтев кандидата.

Студент који се финансира из буџета може у том статусу да има уписан само један студијски програм на истом нивоу студија на територији Србије, што сваки кандидат потврђује давањем изјаве при упису.

Кандидати који се у претходном школовању студирали у статусу буџетских студената, немају право поновног уписа на исти ниво студија у овом статусу, што кандидати потврђују давањем изјаве при упису.

Примљени кандидати који су на конкурс поднели оверене фотокопије докумената, приликом уписа морају поднети оригинал документа.

1. **Начин и рокови за подношење жалбе на утврђени редослед:**

На прелиминарну ранг листу кандидати имају право приговора у року од 24 часа од тренутка њеног објављивања. Приговор се подноси продекану за наставу преко Студентске службе.

Продекан за наставу доноси одлуку о приговору у року од 24 часа од подношења приговора и објављује се коначна ранг листа. Одлука продекана за наставу је коначна.

Ако рангирани кандидати до попуне броја објављеног Конкурсом, након објављивање коначне ранг листе, не изврше упис у року који је одређен за упис, уместо њих се обавештавају следећи кандидати према редоследу утврђеном по коначној ранг листи за Факултет, све док се не упише конкурсом одређени број.

**ПОДНОШЕЊЕ ПРИМЕДБИ И ЊИХОВО РЕШАВАЊЕ ВРШИ СЕ У СТРИКТНО ОДРЕЂЕНИМ ВРЕМЕНСКИМ ТЕРМИНИМА. СКРЕЋЕ СЕ ПАЖЊА КАНДИДАТИМА ДА СЕ СТРОГО ПРИДРЖАВАЈУ НАВЕДЕНИХ РОКОВА, ЈЕР СЕ НЕБЛАГОВРЕМЕНО ПОДНЕТЕ ПРИМЕДБЕ НЕЋЕ УВАЖАВАТИ.**

1. **Упис страних држављана:**

Страни држављани школују се у Републици Србији под истим условима као држављани Републике Србије. Приликом уписа страних држављана, високошколска установа је дужна да води рачуна да не прекорачи укупан број студената одобрен дозволом за рад. Страни држављани сами финансирају своје школовање, а висину надокнаде за студије одређује високошколска установа. Приликом пријављивања на конкурс, кандидати подносе нострификовану диплому о стеченом високошколском образовању.

Приликом уписа, кандидати су дужни да високошколској установи поднесу доказ:

- да су здравствено осигурани за школску годину коју уписују;

-да владају језиком студија, што се доказује уверењем овлашћене комисије.

Уколико кандидат стекне право на упис, дужан је да достави нострификовану диплому до краја уписног рока, у супротном се упис не може спровести.

1. **Напомена:**

Лица са инвалидитетом, односно припадници ромске националности, која су применом афирмативних мера уписала и завршила основне студије у статусу студента чије су студије финансиране из буџета Аутономне покрајине Војводине, имају право да се у школској 2023/2024. години упишу применом афирмативних мера у прву годину студијских програма мастер академских студија који се финансирају из буџета на факултетима у саставу Универзитета у Новом Саду.

Каднидати који су у претходном школовању студирали у статусу буџетских студената немају право поновног уписа на исти ниво студија у овом статусу,што кандидати потврђују давањем изјаве при упису.

* **контакт телефони за добијање информација:**

Деканат: 023/550-515, Студентска служба: 023/550-530, 023/550-531, 023/550-532

Декан Факултета

 Проф. др Милан Николић